Магу сказаць наступнае: безумоўна, спачатку будуць узнікаць і цяжкасці і памылкі. І трэба гэта зразумець. Але яшчэ трэба добра ўсведамляць: калі ёсць жаданне вывучыць родную мову, то ўсё атрымаецца. Якія парады можна даць пачынаючым беларусам? Папаўняйце свой слоўнікавы запас, слухайце беларускамоўную музыку, чытайце беларускамоўныя сайты і газеты, вучыцеся пісаць па-беларуску. Не бойцеся дапушчаць памылкі: не памыляецца толькі той, хто нічога не робіць. Паступова пачніце ўжываць мову ў побыце: спачатку ў сям’і, потым на працы – у звыклых вам асяродках. Не саромейцеся выглядаць не такімі як усе. Набярыцеся цярпення, і ўсё атрымаецца.